SI JESU-KRISTO 
LABAT SO MANANGILABAN 


Mananak na sakey a laki, tan tawagen moy Jesus, ta sikatoy 
mangilaban ed saray totoo to ed saray kasalanan da. 
Mateo 1:21 


Ta ontan lay panangaro na Dios ed sankamundoan ya inter 
toy bogbogtong ya Anak to, pian siopaman a manisia ed 
sikato et ag naderal, no ag ingen nawalaan na bilay ya 
andi-anggaan. Juan 3:16 


Inkuanen Jesus ed sikato, Siak so dalan, say katuaan, tan 
say bilay. Anggapoy makasabi ed Ama no ag diad 
panamegley ko. Juan 14:6 


Tan anggapo so sananey a ngaran ed silong na tawen a 
niiter ed saray totoo, a diad panamegley to et nilaban itayo. 
Gawa 4:12 


Ta imbangat kod sikayo ya unona ed samay inawat ko met: 
inatey si Cristo para saray kasalanan tayo, onung na 
ibabagay Masanton Sulat, tan sikatoy imponpon, tan inmoli 
ed komatlon agew unong ed saray kasulatan: 

1 Corinto 15:3-4 


Diad panamegley nen Cristo, arondon itayo 
ed panamegley na dala to, tan diad 
panamegley na inkaperdona na saray I | 


kasalanan tayo, onung ed inkadaakan na 
agnaparaan a kaabigan to. Efeso 1:7 


And the gospel must first be published 
among all nations. MARK 13:10 


Walay apatiran katuaan ya nepeg tayon talosan a maong: 

1. Inararo kan maong na Dios. 

Labay ton nawalaan kay bilay ya andi-anggaan ed tawen a kaiba To. 
Ta ontan lay panangaro na Dios ed sankamundoan ya inter toy 
bogbogtong ya Anak to, pian siopaman a manisia ed sikato et ag 
naderal, no ag ingen nawalaan na bilay ya andi-anggaan. Juan 3:16 
Labay ton nawalaan kay daakan tan makabaliksan a bilay a kaiba To. 
Onsabi so matakew a mantakew, tan mamatey, tan manderal. Linma 
ak dia pian nawalaan ira na bilay, tan nawalaan ira na daakan a bilay. 
Juan 10:10 


Anggaman ontan, dakel a totoo so ag makakaeksperiensya na 
makabaliksan a bilay tan ag ira segurado no nawalaan ira na bilay ya 
andi-anggaan lapud... 

2. Say too et makasalanan ed inkatoo to. Kanian sikatoy nisian ed 
Dios. 

Amin et nankasalanan. 

Ta amin et nankasalanan, tan ag ira makasabi ed gloria na Dios, 
Roma 3:23 

Ta say panangaro ed kuarta so lamot na amin a kaugsan... 

1 Timoteo 6:10 

Say bayar na kasalanan et patey. 

Ta say bayar na kasalanan et patey... Roma 6:23 


Duaran klase na ipapatey so ibabaga na Biblia: 

s Impatey na laman 

Tan onung na nigeter ed saray totoo ya ompatey a maminsan, insan 
kasumpal na saya et onsabi so panangukom. Hebreo 9:27 

 Ipatey ed espiritual odino andi-anggaan ya inkasian ed Dios diad 
impierno 

Balet saray matakot, tan ag mananisia, tan saray makapadimla, tan 
saray managpatey, tan saray managlawan, tan saray 
managsalamangka, tan saray managdayew ed talintao, tan amin a 
matitila, wala ra ed dayat a mandarlang ed apoy tan asupre: a sikato 
so kumadwan ipapatey. Apocalipsis 21:8 


No say too et nisian ed Dios lapud kasalanan to, antoy solusyon 
ed sayan problema? Mabetbet ya isipen tayo ya saray solusyon 
et: relihyon, maong iran gawa, tan maong ya ugali. Balet 
saksakey so solusyon ya nanlapud Dios. 

3. Si Jesukristo labat so dalan ya mamaarap ed tawen. 

Saya so deklarasyon na Dios. 

Inkuanen Jesus ed sikato, Siak so dalan, say katuaan, tan say 
bilay. Anggapoy makasabi ed Dios ya Ama no ag diad 
panamegley ko. Juan 14:6 


Binayaran to so sigpot a dusa na saray kasalanan tayo. 

Ta si Cristo met et aminsan ya inatey para saray kasalanan, say 
matunong para saray agmatunong, pian niyakar to itayo ed Dios. 
1 Pedro 3:18 

Diad panamegley nen Cristo, arondon itayo ed panamegley na 
dala to, tan diad panamegley na inkaperdona na saray kasalanan 
tayo, onung ed inkadaakan na agnaparaan a kaabigan to. 

Efeso 1:7 

Sikatoy walaan na sipan a bilay ya andi-anggaan. 

Say manisia ed Anak et nawalaan na bilay ya andi-anggaan. Et 
say ag manisia ed Anak ag to nanengneng so bilay: balet say 
sanok na Dios mansiansia ed sikato. Juan 3:36 

Ta say bayar na kasalanan et patey: balet say langkap na Dios et 
say bilay ya andi-anggaan diad panamegley nen Jesu-Cristo a 
Katawan tayo. Roma 6:23 


4. Kaukolan tayoy manisia ed si Jesu-Kristo pian nilaban itayo. 
Say kilalaban tayo et lapud grasya na Dios diad panamegley na 
pananisia ed si Jesu-Cristo. 

Ta diad panamegley na gracia et nilaban kayo lapu ed pananisia: 
et aliwan nanlapud sikayo, no ag ingen langkap na Dios: aliwan 
nanlapud saray gawa, pian anggapoy siopaman a manpasirayew. 
Efeso 2:8-9 

Ta nilaban so siopaman ya ontawag ed ngaran na Katawan. 
Roma 10:13 


Pikakasi na Makasalanan 

Ipikasi iya tekep na pananisia: 

Katawan a Jesus, salamat ed panangarom ed siak. Ipapatua ko ya 
makasalanan ak tan onkerew ak na perdona ed sika. Salamat ed 
impatey mo ed krus, inkiponpon, tan inkioli mo pian nabayaran so 
amin ya kasalanan ko. Manmatalek ak ed sika bilang Katawan tan 
Manangilaban ko. Aawaten koy regalo yon bilay ya andi-anggaan 
tan iter koy bilay ko ed sikayo. Tulongan mo ak ya onuren ko ray 
amin a ganggan mo tan makapaliket ak ed arap mo. Amen. 


No nanmatalek ka ed si Jesu-Kristo, agawa ed sika iray onggendan: 
e Natan, walaan kayo na bilay ya andi-anggaan a kaiba na Dios. 
Tan saya so linawa na angibaki ed siak: balang sakey a 
makanengneng ed Anak tan manisia ed sikato et nawalaan na bilay 
ya andi-anggaan. Juan 6:40 

e Abayaran tan aperdona la ray amin a kasalanan mo. 

(apalabas, natan, arapen) 

Balet si Jesus, kayari ton angisaklang na saksakey a bagat parad 
saray kasalanan, et yinmurong ed nikawanan na Dios, 

Hebreo 10:12 

e Sakey kan balon pinalsa ed imaton na Dios. Saya so gapoan na 
balon bilay mo. 

Kanian no siopaman a too et akikasakey ed si Kristo, sikatoy balon 
pinalsa: saray daan a bengatla et linmabas la: nia, amin a befgatla 
nagmaliw a balo. 2 Corinto 5:17 

e Nagmaliw kan anak na Dios. 

Balet amin ya angawat ed sikato et inikdan to ra na kanepegan a 
magmaliw ya anak na Dios, salanti, saramay manisia ed ngaran to. 
Juan 1:12 


Saray maong a gawa et aliwan dalan pian nilaban itayo, no ag 
ingen paneknek o bunga na kilalaban tayo. 

Ta sikatayo so ginawa na Dios, pinalsa itayo ed Cristo Jesus pian 
manggawa na maabig iran gawa, ya inparaan la na Dios, pian 
nepeg tayon gawaen iratan. Efeso 2:10 

Bendisyonan ka na dios! 


